Pertanyaan 8: PENCEGAHAN BANJIR
Dewan Undangan Negeri: selangor, Tahun 2020, Sesi 2
Pertanyaan oleh: Y.B. PUAN JUWAIRIYA BINTI ZULKIFLI (N10 BUKIT MELAWATI)
Jawapan oleh: Y.A.B. Dato' Menteri Besar

Y.B. PUAN JUWAIRIYA BINTI ZULKIFLI

Apakah Projek infrastruktur dan tebatan banjir yang telah dan akan dilaksanakan di Daerah Kuala Selangor bagi mengurangkan risiko banjir?

Apakah status Projek Rancangan Tebatan Banjir Sungai Buloh?

Y.A.B. Dato' Menteri Besar

a) Untuk makluman, di dalam tempoh 2016 hingga 2020 di bawah peruntukan RMK11 terdapat 4 buah projek menaiktaraf infrastruktur telah diluluskan bagi mengurangkan risiko banjir yang melibatkan kos berjumlah RM17.4 juta melalui Jabatan Pengairan dan Saliran. 3 projek telah siap dilaksanakan iaitu:

Projek Kawalan Hakisan dan Memperkukuh Benteng Pantai Kawasan Pertanian Daerah Kuala Selangor (RM6.2 juta). Tarikh siap projek ialah pada 28 Jun 2018. Projek Kerja-kerja Membina, Membekal dan Mengujijaya Pam, Kerja-kerja Elektrik Serta Kerja Berkaitan di Rumah Pam Kg. Asahan Daerah Kuala Selangor (RM4.7 juta). Tarikh siap projek ialah pada 19 Disember 2018. Projek Kerja-kerja Membina Membekal, Memasang dan Mengujijaya Pintu Air, Kerja-kerja Elektrik Serta Kerja-kerja Berkaitan di Pintu Air Compartment D, Kg. Harmoni Mukim (RM2 juta). Tarikh siap projek ialah pada 30 November 2019.

Ijok, Daerah Kuala Selangor

Manakala 1 lagi projek sedang dalam pelaksanaan iaitu:

Projek Kerja-kerja Membina Membekal, Memasang dan Mengujijaya Pam, Kerja-kerja Elektrik Serta Kerja-kerja Berkaitan di Pintu Air Parit Merbau, Parit Mahang, Daerah Kuala Selangor. (RM4.5 juta) dan dijangka siap pada Februari 2021.

Bagi projek akan datang yang akan dilaksanakan adalah Rancangan Tebatan Banjir Sungai Buloh (Fasa 1) yang melibatkan 17.5km jajaran sungai bermula dari pekan lama Sungai Buloh dengan skop kerja seperti mendalamkan sungai, membina benteng kiri dan kanan sungai, pintu air dan rumah pam.

b) Status terkini projek RTB Sungai Buloh adalah Lembaga Perolehan Kementerian Alam Sekitar dan Air telah bersidang pada 29 Jun 2020. Jabatan sedang menunggu keputusan rasmi daripada pihak kementerian.

MAKLUMAT TAMBAHAN

SENARAI PROJEK YANG TELAH DILAKSANAKAN DARI TAHUN 2016 HINGGA 2020

Tajuk Projek No Kontrak Kos Projek Asal Status Terkini Projek Kawalan Hakisan Dan Memperkukuh Benteng Pantai Di Kawasan Pertanian Daerah Kuala Selangor, Selangor Darul Ehsan. JPS/N/SEL/PT /42/2016 RM 6,209,457.74 (+GST) Telah Siap Projek Kerja-Kerja Membina , Membekal,Memasang Dan Mengujijaya Pam, Kerja-Kerja Elektrik Serta Kerja- Kerja Berkaitan Di Rumah Pam Kg.Asahan , Daerah Kuala Selangor Untuk Jabatan Pengairan Dan Saliran Negeri Selangor. JPS/P/SEL/MK /2/2017 RM 4,732,594.72 (+ GST) Telah Siap Projek Kerja-Kerja Membina , Membekal,Memasang Dan Mengujijaya Pintu Air,, Kerja-Kerja Elektrik Serta Kerja-Kerja Berkaitan Di Pintu Air Compartment D, Kg.Harmoni, Mukim Ijok , Daerah Kuala Selangor Untuk Jabatan Pengairan Dan Saliran Negeri Selangor JPS/N/SEL/M K/16/2018 RM 1,994,600.00 Telah Siap Projek Kerja-Kerja Membina , Membekal,Memasang Dan Mengujijaya Pam, Kerja-Kerja Elektrik Serta Kerja- Kerja Berkaitan Di Pintu Air Parit Merbau , Parit Mahang , Daerah Kuala Selangor Untuk Jabatan Pengairan Dan Saliran Negeri Selangor. JPS/P/SEL/MK /37/2018 RM 4,478,854.50 Dalam Perlaksana an Kontraktor NADA HAKIKI SDN BHD SME ENGINEERING (M) SDN BHD SAHABAS SDN BHD TUAH BINA NIAGA SDN BHD

Bil

1

2

3

4